section_heading: Povijest
paragraph_text: Prvi je pravi nogometni klub u Đakovu. Za razliku od tadašnjih gradskih takmaca, nije bio nikakvim odjelom nekog već postojećeg športskog društva, nego klub osnovan samo za nogomet. Osnovan je malo poslije 4. lipnja 1911. godine (na ljeto<ref>Borislav Bijelić:  Počeci igranja nogometa u Đakovu Scrinia slavonica 8/2008., str. 272. Pristupljeno 8. travnja 2019.). Kontinuirano je djelovao. Rad kluba dobro je popratio lokalni tisak (Hrvatske pučke novine, Posavska Hrvatska i dr.), za razliku od gradskih takmaca o kojima se nalazi tek minorne informacije. Prvotno su neki namjeravali da klub bude osnovan u sklopu Hrvatskog sokola, nego kao samostalnog kluba na čelu s Josipom Lukićem, Baumajsterom, Dragom Kokotom i Ivanom (ili Stjepanom) Cvinglom<ref>Borislav Bijelić:  Počeci igranja nogometa u Đakovu Scrinia slavonica 8/2008., str. 268. - 269. Pristupljeno 8. travnja 2019. Na prvoj javnoj utakmici Orla koja je bila 6. kolovoza 1911. protiv nogometne sekcije Hrvatskog sokola iz Osijeka nastupio je kao pojačanje igrač zagrebačkog HAŠK-a Weselsky, inače Brođanin. Orlovo igralište bilo je na Utvaju.<ref>Borislav Bijelić:  Počeci igranja nogometa u Đakovu Scrinia slavonica 8/2008., str. 270. Pristupljeno 8. travnja 2019. Klupska boja Orla bila je crvena. Lopte su kupovali u Beču ili Zagrebu. Klub je prestao s radom zbog nesređene financijske situacije u klubu i čestih svađa među igračima potkraj 1912., ili početkom 1913. godine.<ref>Borislav Bijelić:  Počeci igranja nogometa u Đakovu Scrinia slavonica 8/2008., str. 271. Pristupljeno 8. travnja 2019.